รอบเดือนล่าสุดมาวันที่ 6-10 มิถุนายนค่ะ ไข่ตกประมาณวันที่ 21 มีเพศสัมพันธ์กันวันที่ 11 25 และ 29 ค่ะ ตรวจการตั้งครรภ์วันที่ 13 ก.ค. ตอนเช้าปัสสาวะแรก ขึ้นขีดเดียวค่ะ แบบนี้ไม่ท้องแน่ๆมั้ยคะ มีเพศสัมพันธ์แบบป้องกันทุกครั้งค่ะ ใส่ถุงยาง
สวัสดีค่ะ ประจำเดือนที่ขาดไปเกิน 35 วันจากครั้งก่อนถือว่ามาช้าผิดปกติค่ะ และอาจจะมีสาเหตุมาจากการตั้งครรภ์ ถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก หรือการทำงานของไทรอยด์ที่ผิดปกติโดยหากมีเพศสัมพันธ์โดยใส่ถุงยางอนามัยป้องกันทุกครั้งนั้น โอกาสตั้งครรภ์มีน้อยมาก น้อยกว่า 2% ค่ะการตรวจการตั้งครรภ์ทางปัสสาวะนั้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มาตามกำหนด ควรไปยืนยันผลที่รพ.อีกครั้ง ถ้าไม่ตั้งครรภ์จริง แพทย์จะตรวจหาสาเหตุอื่นๆที่ทำให้ประจำเดือนไม่มาได้ดังกล่าวไป